stanford-oval/wikipedia huggingface dataset:
רייכסטאג (רפובליקת ויימאר)
הערות שוליים

↑  "Weimarer Republik: Parteien, Wahlen und Wahlrecht" [Weimar Republic: Parties, Elections and Suffrage]. Lebendiges Museum Online (בגרמנית). נבדק ב-2 באוקטובר 2022. {{cite web}}:  (עזרה)
↑  Weimar constitution
↑  Nohlen, Dieter; Stöver, Philip (2010). Elections in Europe: a data handbook. Baden-Baden: Nomos. p. 763. ISBN 978-3-8329-5609-7.
↑  Milatz, Alfred (1965). Wähler und Wahlen in der Weimarer Republik [Voters and Elections in the Weimar Republic] (בגרמנית). Bonn: Bundeszentrale für politische Bildung. pp. 29–30.
↑  Luebke, David. "The Weimar Constitution: A Primer". University of Oregon. Retrieved. נבדק ב-6 באוקטובר 2022. {{cite web}}:  (עזרה)
↑  Franke, Harald (1987). Vom Seniorenkonvent zum Ältestenrat des Bundestages (בגרמנית). Duncker & Humblot. pp. 71–73. ISBN 978-3-428-06244-7.
↑  "Das Deutsche Reich: Reichstagswahlen 1919–1933" [The German Reich: Reichstag Elections 1919–1933]. gonschior.de (בגרמנית). נבדק ב-6 באוקטובר 2022. {{cite web}}:  (עזרה)
↑  תנועת החרות הנאציונל-סוציאליסטית, בת ברית אלקטורלית של מפלגת החירות הלאומית הגרמנית (אנ') (DVFP) ושל המפלגה הנאצית (NSDAP), אשר פעילותה נאסרה לאחר תוצאות הפוטש במרתף הבירה של היטלר ב-1923.
↑  תנועת החרות הנאציונל-סוציאליסטית.
↑  ברית אלקטורלית של מפלגת העם הלאומית הגרמנית (DNVP), קסדת הפלדה והליגה החקלאית (אנ') (Landbund).
מפה המציגה את 35 מחוזות הבחירה (ממוספרים) ואת 16 איגודי הבחירה (מסומנים בספרות רומיות). ראו הסבר על שיטת הבחירה להלן.
תוצאות הבחירות לפי מחוז ומפלגה, 1920 עד 1933.
טקס פתיחת הרייכסטאג ב-30 באוגוסט 1932, עם חברי המפלגה הנאצית (משמאל בתצלום) במדים.
שורשים: מגלים היסטוריה

| --- | --- |

 
 ספרי הסדרה
 המאבק על הרוח: לאום, מקדש וספר גלויות ותגליות: מימי הביניים לעת החדשה ניצני גאולה: פרקים בתולדות ישראל והעמים בעת החדשה
 מידע כללי
 מאת:  תהלה הרץ ויוסי לונדין
 סוגה:  היסטוריה, ספר לימוד
 הוצאה
 הוצאה:  מכון הר ברכה
 תאריך הוצאה:  2020
שׁוֹרָשִׁים: מְגַלִּים הִיסְטוֹרְיָה היא סדרת ספרי לימוד בהיסטוריה, לבית הספר הממלכתי־דתי בישראל.
הסדרה אושרה ללימוד על ידי משרד החינוך, על־פי תוכנית הלימודים החדשה בהיסטוריה לבית הספר הממלכתי־דתי. החל משנת 2020 הסדרה מחליפה בהדרגה את הסדרה הוותיקה "מדור לדור", שנלמדה בבית הספר הממלכתי־דתי עוד משנת תשנ"א. הסדרה יוצאת לאור בהוצאת מכון הר ברכה.
כל פרק נפתח בשער מאויר. כאן מופיע איור שער לפרק העוסק בממלכת פרס.
מפה מאוירת של התפשטות האימפריה הפרסית. המפות אוירו ביד ונוספו להן אלמנטים שמושכים את העין, במטרה ליצור עניין והעמקה במפות.
עקרונות מנחים בסדרה

לסדרה מספר עקרונות מנחים הייחודיים בשדה הכתיבה ההיסטורית לתלמידים.
עקרונות מנחים בסדרה > דגש על הרצף הסיפורי

בסדרה מושם דגש על הרצף הסיפורי של ההיסטוריה, ועל ההיכרות עם ההיסטוריה כסיפור. לפיכך אין בסדרה כניסה לפרטים העשויים לייגע את הקורא או לפגוע בהבנתו את הרצף; פרטים נוספים, העמקה ודיון מוכנסים במסגרות, ואינם חלק מהשדרה המרכזית של הטקסט. בהתאם לזאת, במבוא לספר הראשון ההיסטוריה מוצגת כסיפור שאין לו סוף:
בני האדם תמיד סיפרו סיפורים, ואת הסיפורים הקדומים ביותר אפשר למצוא באיורים מלאי צבע וחיוניות על קירות מערות. בשיעורי ההיסטוריה, שאותם תתחילו השנה, נספר סיפור ארוך מאוד: את סיפורה של האנושות. זהו סיפור שאין לו סוף. בכל זמן ובכל מקום על פני כדור הארץ מתרחשים אירועים והם מתקבצים לעוד מילה, דף או פרק בהיסטוריה האנושית. 

בסדרה זו אתם מוזמנים להתבונן בסיפור הארוך הזה ולהעמיק בו: להבין את תנאי החיים ואת האירועים מהיבטים שונים ומגוונים, בעקבות ממצאים היסטוריים – תמונות, מטבעות, חפצים ומקורות כתובים; לחקור ולאתר מידע נוסף ששופך אור על המציאות, באמצעות חידות ושאלות העמקה המאתגרות את החשיבה; לסייר בעקבות האירועים המתוארים, ולפענח את המידע העולה מן השטח; ומעל הכול – לחשוב, להבין את המציאות הנוכחית טוב יותר, ולהתפתח. [...] 

אתם מוזמנים לצאת למסע, ולהתבונן בעולם במבט קצת אחר – על כל הרבדים השונים שהרכיבו במהלך השנים את מה שאנו מכירים כיום. זהו מסע שסופו אינו ידוע מראש: ככל שמעמיקים בהיסטוריה האנושית – מעצימים את היכולת לתרום לקידומה של האנושות לקראת עתיד טוב יותר. כחלק מהאנושות, גם אתם מוזמנים להשתתף ביצירת ההיסטוריה, ולהשפיע על המשך הסיפור.
השדרה המרכזית של הטקסט מורכבת מטקסט מצומצם, אם כי במשלב לשוני מעט גבוה מהמקובל בכתיבה לתלמידים, מתוך תפיסת מקצועות רבי המלל כהזדמנות להעשרה אוריינית של התלמידים. מסיבה זו כמעט שאין בסדרה הסברי מילים בסוגריים, בכל מקום שבו התלמיד יוכל להבין את הטקסט מהקשרו הטבעי (כדרך הרכישה הטבעית של שפה ומילים חדשות).
עקרונות מנחים בסדרה > מקומו של ציר הזמן בספר

ציר הזמן ממוקם על כל דפי הספר, לאורך שוליה השמאליים של הכפולה, כדי ליצור רצף היסטורי ותפיסת זמן היסטורית אצל התלמיד. הציר מאויר באופן מינימלי, ללא כיתוב או מספרים, כסרגל זמן עם סמלילים המייצגים את התקופות השונות. בכל פרק מודגשת התקופה הרלוונטית, וכך בדפדוף בספר ישנה המחשה ויזואלית של המעבר בין התקופות.
בפתח כל חטיבה ישנו פירוט של ציר הזמן, עם אירועים מרכזיים לתקופה שבה עוסקת החטיבה.
עקרונות מנחים בסדרה > עיצוב הסדרה

הסדרה מתייחדת בשימת דגש על ההיבט הוויזואלי. שני הספרים הראשונים בסדרה נערכו בסטודיו דוב אברמסון, המתמחה ביצירה עכשווית ישראלית המשלבת בין מקורות היהדות העתיקים לעיצוב עכשווי ועדכני. מעצבות הספר, מירית אפי, נילי דביר ונועה אמבר, יצרו שפה עיצובית צעירה ורעננה המנגישה לתלמידים את המאורעות ההיסטוריים באופן זורם ונעים לעין. הספר השלישי בסדרה נערך על ידי המעצבת הגרפית פדות ליברמן. איוריהם של אלעד ליפשיץ וספיר וינר מוסיפים קריצה של הומור עכשווי למאורעות, מעניקים מבנה ומסגרת לסיפור ההיסטורי, מעוררים עניין ומובילים לדיון עכשווי על רקע התהליכים ההיסטוריים.
מתוך תפיסת ההיבט הוויזואלי כחלק בלתי נפרד מהטקסט, חלק מהתוכן מועבר באמצעים ויזואליים - באמצעות תמונות של שרידים היסטוריים מהתקופה, או איורים שמשלימים את התוכן הכתוב. כך למשל שני עמודים בספר הראשון מעבירים תוכן באופן גרפי בלבד, כמעט ללא טקסט: תרשים המציג את זמ"ן נק"ט, ותרשים המציג מילים ארמיות שהשתרשו בשפה העברית.
עקרונות מנחים בסדרה > משחקיוּת

מתוך תפישת המשחקיוּת כחלק אינטגרלי מתהליך הלמידה ומהחוויה האנושית, משולבים בספר משחקים שונים, כמשחקי התאמה, התקדמות במסלול, ועוד. חלק מההצעות למשחק בספר מבוססים על משחקים המקובלים בשכבת הגיל, אך עם התאמה לחומר הלימודי - באופן שיעשיר הן את המשחק והן את הלימוד. כך למשל מוצע לתלמידים לשחק במשחק המוכר ארץ עיר - אך במילים שנטמעו בשפה העברית המדוברת היום מיוונית ומארמית, כחלק מהלימוד על השפעות התרבות הכללית על העברית. גם ב"מדריך למורה" ישנן הצעות לשילוב משחקים בלימוד. לדוגמה, במדריך למורה לספר "ניצני גאולה" מובאות המלצות למשימות סיכום ו/או הערכה המבוססות על שחקים לסיכום מושגים ומשחקי מחשבה ודיון. המלצות אלו ניתן ליישם בכל חומר לימוד בהיסטוריה.
כחלק מהחוויה המשחקית מופיעות גם חידות בספר, עם סמליל מיוחד. החידות מאתגרות במיוחד, ומטרתן ליצור חוויה של תחרותיות בריאה ומשחק, כחלק מהלמידה. החידות נכתבו גם כבסיס להעמקה ולדיון נוסף בעקבותיהן. במדריך למורה מוסברות החידות וכן הדרך להפוך אותן לבסיס לאתגר כיתתי, וכן למוקד לדיון בעקבות הפתרון שיוצג בפני התלמידים בכיתה.
המאבק על הרוח: לאום, מקדש וספר

הספר הראשון בסדרה נקרא המאבק על הרוח: לאום, מקדש וספר. הוא עוסק בתולדות ישראל והעמים החל מעליית האימפריה הפרסית והכרזת כורש, ועד להתגבשות התורה שבעל־פה, בחתימת התלמוד הבבלי.
לפי תוכנית הלימודים החדשה של לימודי ההיסטוריה לבית הספר הממלכתי־דתי, הפרק הראשון בספר מהווה מעין מבוא מקיף (יחסית לגיל) ללימודי ההיסטוריה. זו תוספת חדשה ללימודי ההיסטוריה בכיתה ו', כשנה הראשונה ללימוד תחום דעת זה. הפרק עוסק במושגי יסוד בהיסטוריה, ביניהם ציר הזמן, מקור ראשוני ומקור משני, ביקורתיות בלימודי ההיסטוריה, ועוד.
הספר זכה לייעוץ וליווי מקצועי של פרופ' זאב ספראי, הרב אליעזר מלמד, הרב זאב סולטנוביץ', הרב יונדב זר, פרופ' לילך רוזנברג־פרידמן, ד"ר חגי משגב, ועוד.
גלויות ותגליות: מימי הביניים לעת החדשה.

הספר השני בסדרה נקרא גלויות ותגליות: מימי הביניים לעת החדשה. הוא עוסק בתולדות ישראל והעמים בימי הביניים ובתחילת העת החדשה: דעיכתן של האימפריות הגדולות שחלשו על אירופה, והיווצרות המדינות שמאפיינות את האזור כיום; עלייתן של הדתות המונותאיסטיות הגדולות, הנצרות והאסלאם, באופן שעיצב את העולם ויצר את האמונה הבסיסית של רוב תושביו; וההתפתחויות המדעיות הכבירות של שלהי ימי הביניים וראשית העת החדשה, שטלטלו את כל המוכר ויצרו עולם החותר להתפתחות והתקדמות.
הייעוץ והליווי המקצועי נעשה על ידי פרופ' דניאל רייזר, הרב ד"ר עמינדב יצחקי, ד"ר אביחי קלרמן, הרב אליעזר מלמד, הרב זאב סולטנוביץ', הרב יונדב זר, פרופ' לילך רוזנברג-פרידמן ועוד.
ניצני גאולה: פרקים בתולדות ישראל והעמים בעת החדשה

הספר השלישי בסדרה נקרא ניצני גאולה: פרקים בתולדות ישראל והעמים בעת החדשה. הוא עוסק בתולדות ישראל והעמים בעת החדשה, מאז המאה השמונה עשרה ועד אמצע המאה העשרים. הספר סוקר את ההתפתחויות ההיסטוריות במגוון תחומים: המדיני, התרבותי, הכלכלי והחברתי, התפתחויות שיצרו את העולם כפי שהוא מוכר לנו.
הייעוץ והליווי המקצועי של הספר נעשה על ידי הרב ד"ר עמינדב יצחקי, הרב יונדב זר, הרב אליעזר מלמד, הרב זאב סולטנוביץ' ומיכל דבורה שיוביץ.
הערות שוליים

↑  מדור לדור: שיעורים בהיסטוריה לבית הספר הממלכתי דתי, חלק א', ירושלים התשנ"א.
↑  תהִלה הרץ, המאבק על הרוח: לאום, מקדש וספר, ברכה: מכון הר ברכה, תש"ף (2020), עמ' 6.
↑  אסתר כהן וזהר לבנת, שפת המקצועות: ידע לשוני וביטויו במקצועות לימוד שונים בחטיבת הביניים, האקדמיה הלאומית הישראלית למדעים, 2011.
↑  תהִלה הרץ, המאבק על הרוח: לאום, מקדש וספר, ברכה: מכון הר ברכה, תש"ף (2020), עמ' 17-15.
↑  Dov Abramson :: Art & Design Studio :: Jerusalem (באנגלית)
1 2  תהִלה הרץ, המאבק על הרוח: לאום, מקדש וספר, ברכה: מכון הר ברכה, תש"ף (2020), עמ' 4.
1 2  תהִלה הרץ, המאבק על הרוח: לאום, מקדש וספר - מדריך למורה, תש"ף (2020).
↑  תהִלה הרץ, המאבק על הרוח: לאום, מקדש וספר, ברכה: מכון הר ברכה, תש"ף (2020), עמ' 139.
1 2  תהִלה הרץ, המאבק על הרוח: לאום, מקדש וספר, ברכה: מכון הר ברכה, תש"ף (2020), עמ' 147.
↑  תמי יהושע ופרופ' יחיאל פריש, משחק הוא חומר לימודי בתחפושת – שילוב משחק בלמידה, מכללת שאנן
↑  הויזינגה, י' (1984) האדם המשחק - על מקור התרבות במשחק. ירושלים: מוסד ביאליק; יעקובי, ב' (2010). בית הספר כמרחב משחקי. הד החינוך. אפריל 2010.
↑  תהִלה הרץ, המאבק על הרוח: לאום, מקדש וספר, ברכה: מכון הר ברכה, תש"ף (2020), עמ' 74.
↑  יוסי לונדין ומיכל דבורה שיוביץ, ניצני גאולה: פרקים בתולדות ישראל והעמים בעת החדשה - מדריך למורה, תשפ"ג 2022.
↑  משרד החינוך, אגף היסטוריה בחינוך הממלכתי דתי, תכל ו-ז - ח מאושר לפרסום (1).pdf
איור מהסדרה שורשים, המוסיף הומור לפסקאות העוסקות בקשיי התקשורת באימפריה הפרסית ובהקמת דרך המלך הפרסית.
כריכת הספר "המאבק על הרוח: לאום, מקדש וספר"
שם טוב ארדוטיאל

| --- | --- |
 לידה:  1290? קאריון דה לוס קונדס, ספרד 
 פטירה:  1369? (בגיל 79 בערך) 
 מדינה:  ספרד 
 תקופת הפעילות:  ?–1369 
 
הרב שם טוב בן יצחק ארדוטיאל (מוכר בספרדית בשמות ‏Sento, ‏Sentob, ‏Rab Shemtov de Cerrion, ‏Sem Tob de Carrión) (1290 לערך – 1369 לערך) היה משורר יהודי-ספרדי מהמאה הארבע עשרה. חיבר מספר יצירות חול ומספר שירי קודש, שהמוכר ביניהם הוא הוידוי הנאמר במנהג הספרדים במוסף של יום הכיפורים, רבונו של עולם בראותי בחורותי. ארדוטיאל היה המשורר היהודי הראשון שחיבר יצירות בשפה הספרדית, והמשורר היהודי-ספרדי הראשון שחיבר חיבור הגות בסגנון שירי עממי.
ביוגרפיה

אין בידינו מידע ביוגרפי טוב על ארדוטיאל. מתוך יצירותיו ניתן להסיק שהוא שימש מזכיר, יועץ ומתרגם אצל משפחת האצולה הנוצרית סנטיליאנה בעיירה קאריון דה לוס קונדס (אנ') שבמחוז פלנסיה (אנ').
יצירתו

ארדוטיאל חיבר ספר חכמה בשפה הספרדית בשם "משלי מוסר"‏ (Proverbios morales בספרדית), המכיל פתגמים, משלים וניבים שמקורם בעברית, בערבית ובספרדית. הספר הוקדש לפדרו, בנו של אלפונסו האחד עשר, מלך קסטיליה.

מיצירת החול שלו בעברית השתמר בידינו הספר "מעשה הרב: מלחמת העט והמספריים" המתאר את מלחמתם של העט והמספריים ביום חורף קר, כשהדיו קופאת בתוך הקסת. הספר כתוב בצורה פרוזאית מחורזת משלובת בקטעי ליריקה, ונכתב בסגנון הומוריסטי. לדעת החוקרת מרגלית שלמן, החיבור משמש, בנוסף לתפקידו ההומוריסטי, כחיבור מחאה נגד בזיזת רכוש יהודי על ידי הנוצרים. חיבור נוסף המיוחס לו הוא "מעשה צופר", חיבור פרוזה היתולי על בדחן עני בשם צופר, אולם יש המפקפקים בזיהוי.
יצירתו > שירת הקודש של ארדוטיאל

יצירתו העיקרית שהגיע לידנו מצויה בתחום שירת הקודש. ארדוטיאל חיבר בעיקר פיוטים מסוג הסליחות, שתוכנן, כסגנון הספרדי, עוסק בעמידתו האישית של המתפלל למול הקב"ה ובקשתו לסליחה. בנוסף יש בידינו עוד שני פיוטים גדולים שלו, גם הם נועדו לתפילה על כפרת חטאים, אך מסוג מעט שונה. הפיוט הראשון, "ים קהלת", משתייך לסוג הבקשה, ומהווה הקדמה לוידוי. הפיוט מספר את שבחו של הקב"ה כהקדמה לבקשת המחילה, אך לא כולל בתוכו ווידוי. למעט שורות פתיחה בודדות, כל המילים בפיוט מתחילות באות "מ". פיוט נוסף הוא הפיוט לווידוי "רבונו של עולם בראותי בחרותי". הפיוט מחולק לשני חלקים; בחלק הראשון דיון פילוסופי הדן בשאלה איך ייתכן שווידוי, הנעשה בפה, יכול לכפר על עבירות שנעשו בידיים, בצורה פיזית. בהמשך המחבר ממשיך ותוהה על כל ההיתכנות של כפרה לאדם רק באמצעות תפילה. המחבר מתאר שהוא הוטרד משאלה זו, אולם מחשבותיו השיבו לו כי אלהים גדול ומרבה לסלוח, ולכן יש טעם בווידוי. בחציו השני של הווידוי, המחבר מפייט את נוסח הווידוי הקצר אשמנו בגדנו ומקדיש בית לכל אחת מהאותיות.
יצירתו > תרגום

בנוסף ליצירתו העצמאית, ארדוטיאל היה שותף לרבי ישראל הישראלי בחיבור ספרו "מצוות זמניות". הישראלי כתב את ספרו במקור בערבית, וארדוטיאל תרגם וערך אותו בעברית. על דרך עבודתו בתרגום החיבור הוא מתאר
וזה דרכי בהעתקה זאת, שכל ענין שאמצא מספיק בלשון קדש להעתיק מלה במלה מבלי שיצא שכר העתקת הלשון בהפסד הבנת העניין אשתדל בכל כחי לעשותו. אך במקום שלא יתכן לי שמירת הלשון מבלי בלבול הענין כ"ש בהשחתת כולו, אשים מגמת פני להעתיק הענין ולא אשים לבי ללשון
לקריאה נוספת

מרגלית סגראי שלמן, שירי הקודש של שם טוב ארדוטיאל, חיבור לשם קבלת תואר מוסמך, אוניברסיטת בן-גוריון, 2015
הערות שוליים

↑  שלמן, שירי הקודש, עמוד יד
↑  שפת לאדינו, באתר גולן ושות משרד עורכי דין
↑  שלמן, שירי הקודש, עמוד יח
↑  תלמיד הרא"ש, אחיו של רבי יצחק בן יוסף הישראלי.
| --- | --- |
בקרת זהויות :  NLI: 987007267561605171  BIBSYS: 90636973  BNE: XX826447  BnF: cb12005472m (data)  GND: 119275112  ICCU: MILV189739  ISNI: 0000 0000 7980 0991  LCCN: n82090792  NLA: 35894049  NTA: 072399481  RERO: 02-A000018156  SELIBR: 198670  SUDOC: 028165616  VIAF: 97179278   WorldCat (עם VIAF): 97179278
שאלון-אן-שמפאן

| --- | --- |
סמל שאלון-אן-שמפאןסמל שאלון-אן-שמפאן

בניין העירייה של שאלון-אן-שמפאן
 מדינה:  צרפת צרפת
 חבל:  גראנד אסט
 מחוז:  מארן
 ראש העיר:  Benoist Apparu
 שטח:  26.05 קמ"ר
 גובה:  82 מטרים
 אוכלוסייה:  ‏
  ‑ בעיר:  43,877 (1 בינואר 2021)
  ‑ צפיפות:  1,800 נפש לקמ"ר (1999)
 קואורדינטות:  48°57′24″N 4°21′52″E﻿ / ﻿48.956666666667°N 4.3644444444444°E﻿ / 48.956666666667; 4.3644444444444 
 אזור זמן:  UTC +1
 www.chalonsenchampagne.fr
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי שאלון-אן שמפאן (למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי שאלון-אן שמפאן (למפת גראנד אסט רגילה) שטרסבורג מילוז מץ נאנסי אפינאל ורדן ריימס שרלוויל מזייר  טרואה שומון בורגון-פראנש-קונטה א. דה פ.  או-דה פראנס  בלגיה לוקס. גרמניה שווייץשאלון-אן שמפאן (למפת גראנד אסט מוגדלת) שטרסבורג מילוז מץ נאנסי אפינאל ורדן ריימס שרלוויל מזייר  טרואה שומון בורגון-פראנש-קונטה איל דה פראנס  או-דה פראנס  בלגיה לוקסמבורג גרמניה שווייץשאלון-אן שמפאן   he tabBackground:;tabBorder:#aaa;defaultTab:0;
שאלון-אן-שמפאן (בצרפתית: Châlons-en-Champagne) היא עיר בצפון מזרח צרפת, היא בירת מחוז מארן שבחבל גראנד אסט. שאלון-אן-שמפאן שימשה כבירתו של חבל שמפאן-ארדן עד הרפורמה המנהלית של שנת 2015, למרות היותה כרבע מגודלה של העיר הסמוכה ריימס.
בעבר נקראה העיר שאלון-סור-מארן ובשנת 1998 שונה שמה רשמית לשאלון-אן-שמפאן.
היסטוריה

משערים כי באזור שאלון התרחשו בעבר מספר קרבות, כולל קרב שאלון בשנת 274 לספירה בין הקיסר הרומי אורליאנוס לבין קיסר האימפריה הגאלית טטריקיוס הראשון
בשנת 451 התרחש הקרב במישורים הקטאלונים בין ברית של צבא רומי בפיקודו של פלביוס אאטיוס, וצבא ויזיגותי בפיקודו של תאודוריד הראשון, כנגד השבטים ההונים בפיקודו של מלכם אטילה. הקרב הסתיים בניצחון הקואליציה הרומית-ויזיגותית.
בית החולים הראשון בעולם למצורעים הוקם בשאלון-אן-שמפאן בשנת 580.[דרוש מקור]
תחבורה

במערב העיר נמצאת תחנת הרכבת של שאלון-אן-שמפאן המופעלת על ידי חברת הרכבות הצרפתית TGV ומגיע עד לפריז. יעדים אחרים של הרכבת הם ריימס, סן-דיזייה, נאנסי, ורדן ובר-לה-דוק.
שאלון ממוקמת בצומת של שני צירים מרכזיים:
הכביש המהיר A4, המחבר בין פריז לשטרסבורג ומוביל לריימס ומץ.
הכביש המהיר A26, היוצא מליל אל ליון וממשיך לטרואה ודיז'ון.
תושבים נודעים

ניקולא אפר (1749-1841) - קונדיטור, ידוע כממציא צנצנות אטומות לאוויר לשימור מזון.
אדולף וילט (1857-1926) - צייר וקריקטוריסט.
ערים תאומות

שאלון-אן-שמפאן היא עיר תאומה של:
בריטניה אילקסטון, בריטניה
גרמניה נויס, גרמניה
רצף הזמן

| --- | --- |

לוגו הסדרה
 סוגה:  דרמה אקשן מדע בדיוני סייברפאנק
 יוצרים:  סיימון בארי
 שחקנים:  ראו רשימה כאן
 ארץ מקור:  קנדה
 שפות:  אנגלית
 מספר עונות:  4
 מספר פרקים:  42
 הפקה
 מפיק:  Jonathan Lloyd Walker 
 אתר צילומים:  ונקובר, קולומביה הבריטית, קנדה
 מוזיקה:  ג'ף דנה 
 אורך פרק:  44 דקות
 שידור
 רשת שידור:  Showcase
 תקופת שידור מקורית:  27 במאי 2012 – 9 באוקטובר 2015
 קישורים חיצוניים
 www.showcase.ca/continuum/
 דף התוכנית ב-IMDb
 
רצף הזמן (באנגלית: Continuum) היא סדרת מדע בדיוני קנדית שנוצרה על ידי סיימון בארי. הסדרה מתמקדת בסכסוך בין קבוצת מחבלים משנת 2077 אשר נוסעים בזמן אל ונקובר של שנת 2012 לבין קצינת משטרה מתקופתם שנסעה איתם בטעות. המחבלים שפעלו בעתיד נגד תאגידים שתפקדו כממשלות, מחליטים להמשיך בשיטות האלימות שלהם, הפעם כדי למנוע מהממשלות להימכר לתאגידי העתיד. קצינת המשטרה קירה קמרון (רייצ'ל ניקולס) מצטרפת במסווה למשטרת ונקובר ומנסה לעצור אותם. הסדרה שודרה במשך ארבע עונות בשנים 2012 עד 2015 בערוץ הטלוויזיה הקנדי Showcase.
עונות

| עונה | פרקים | פרקים | שודרה לראשונה (קנדה)> הפרק הראשון | שודרה לראשונה (קנדה)> הפרק האחרון |
| --- | --- | --- | --- | --- |
| 1 | 10 | 10 | 27 במאי 2012 | 5 באוגוסט 2012 |
| 2 | 13 | 13 | 21 באפריל 2013 | 4 באוגוסט 2013 |
| 3 | 13 | 13 | 16 במרץ 2014 | 22 ביוני 2014 |
| 4 | 6 | 6 | 4 בספטמבר 2015 | 9 באוקטובר 2015 |
עלילה

קצינת אכיפת החוק קירה קמרון (רייצ'ל ניקולס) חיה חיים נורמלים ושקטים עם בעלה ובנה בעיר ונקובר בשנת 2077. זהו עתיד דיסטופי של מדינת משטרה מתקדמת מבחינת פיקוח וטכנולוגיה בשליטת "הקונגרס התאגידי" בצפון אמריקה.
קבוצה בשם "Liber8" של אנרכיסטים המחשיבים את עצמם כלוחמי חופש משתמשת במכשיר מסע בזמן כדי לברוח מהוצאה להורג, וקירה, ששהתה לידם, נוסעת איתם בלי כוונה. קירה והמחבלים מגיעים לשנת 2012.
קירה מתחזה לסוכנת מיוחדת ומצטרפת לעבוד עם הבלש קרלוס פונגרה (ויקטור ובסטר(אנ')) במחלקת המשטרה של ונקובר, ומנסה לתפוס את המחבלים אותם היא מתארת למשטרה כארגון טרור אנרכיסטי מההווה.
המחבלים האנרכיסטים מתכננים לשנות את העבר כדי למנוע את עליית משטר התאגידים, ומוכנים לכל פעולה שתידרש לשם זאת.
נער גאון מחשבים בשם אלק סדלר (אריק נאדסן), אותו קירה מכירה בעתיד כאיל הון וראש תאגיד העל SadTech, עוזר לקירה בהווה במשימותיה עם המשטרה ובניסיונותיה לשוב הביתה אל משפחתה.
עלילה > מסע בזמן

במהלך הסדרה הועלו מספר תאוריות באשר לטבעו של מסע בזמן והשפעותיו על ציר הזמן ורצף ההתרחשויות אשר מובילים משנת 2012 אל 2077.
יוצר הסדרה והמפיק בפועל, סיימון בארי, אישר שהצוות היצירתי יצר תקנון כללים לגרסת המסע בזמן שמתוארת ושהיא תיחקר ככל שהסדרה תתקדם.
בפרק סיום העונה הראשונה מתגלה שאלק סדלר משנת 2077 הוא האחראי לשליחת קירה וחברי Liber8 אל העבר.
בתחילת העונה השנייה, אלק הצעיר מקבל מאלק מהעתיד הודעה המבהירה שהוא מנסה למנוע את הקמת הקונגרס התאגידי, אך לא ידוע אם הדבר אפשרי ואילו השלכות יהיו לו על העתיד החלופי. כמו כן לא ידוע אילו זכרונות יש לאלק העתידי מציר הזמן החדש שנוצר מאז המסע אל העבר, אך נראה שאלק היה מודע לכך שקירה תיפגש איתו בעבר ושתל קודים ומסרים בתלבושת הננו העתידנית שלה.
אלק הצעיר מתחיל לייצר טכנולוגיה מתקדמת מוקדם מהצפוי על סמך המצאות עתידיות שלו שהוא לומד עליהן מקירה. אלק מתקן את מכשיר המסע בזמן, והוא וקירה נוסעים בעצמם בזמן אל העבר הקרוב. קירה מגלה על נוסעים בזמן אחרים המכונים "עצמאיים", שגם לקיומם אלק העתידי מודע.
דמויות ושחקנים > דמויות ראשיות

קירה קמרון (רייצ'ל ניקולס) - קצינת אכיפת חוק בעיר ונקובר בשנת 2077 שהגיעה אל שנת 2012 בלי כוונה. קירה מחליטה להצטרף למשטרת ונקובר כדי לרדוף אחר חברי ארגון Liber8 ולסכל את תוכניתם לשנות את ציר הזמן בעזרת העמדה החדשה שלה במשטרת ונקובר ובעזרת הטכנולוגיה אשר הביאה איתה. קירה נסעה בזמן יחד עם הציוד שהיה עליה ועם תלבושת עתידנית שמובנות בה תכונות מתקדמות: חסינות בפני אש וקליעים, יכולת לשנות מראה חיצוני ואף להפוך לבלתי נראית - יכולת המאפשרת לקירה ללבוש אותה מתחת לבגדי היומיום שלה, מערכת טייזר חשמלית, יכולת ליצור בועת מגן אנרגטית, יכולות עיבוד מחשב מתקדמות עם מסכים מובנים לגישת נתונים בשורש כף היד.
קרלוס פונגרה (ויקטור ובסטר) - בלש במשטרת ונקובר, השותף של קירה במשטרה בתקופה שהותה בעבר. הבין בעונה השנייה שקירה הגיעה מהעתיד.
אלק סדלר הצעיר (אריק נאדסן) - נער גאון מחשבים שעתיד לייסד את תאגיד העל SadTech. אלק מעדיף להיות לבד ולהעביר את זמנו במעבדת המחשבים שלו, שם הוא יכול לתקשר עם קירה דרך שתלים קיברנטיים שנבנו לפי ההמצאות העתידיות שלו.
מת'יו קלוג (סטיבן לובו) - חבר Liber8 לשעבר. קלוג עוזב את הקבוצה עוד מהעונה הראשונה ומנסה לבנות לעצמו חיים חדשים ולהתעשר בהווה תוך כדי שימוש בידע שלו מהעתיד.
טרוויס ורטה (רוג'ר קרוס) - חבר Liber8, חייל על, יד ימינו של קגמה והחבר לשעבר של סוניה ולנטיין. מאז מותו של קגמה ופירוק החבורה, הוא התנגד לסוניה. ורטה, יורשו העתידי המיועד של קגמה, מחפש שיטות אלימות יותר ומגייס פושעים לגרסת Liber8 משלו. טרוויס נראה מת לאחר שנפל אל מותו בפרק האחרון של העונה השנייה.
סוניה ולנטיין (לקסה דויג) - חברת Liber8, החברה לשעבר של טרוויס ורטה והיורשת של קגמה לאחר מותו. מעדיפה בסופו של דבר לפנות לדרכים של אידאולוגיה ללא אלימות להשגת מטרות הארגון, ומגייסת אנשים לגרסה שלה לארגון.
אדוארד קגמה (טוני אמנדולה) - המנהיג של Liber8; בעונה הראשונה הוא מקריב את עצמו עבור האידאולוגיה שלהם.
לוקאס אינגרם (אומארי ניוטון) - חבר Liber8, בעל מיומנות טכנית החיונית לעמיתיו בארגון Liber8. הוא חבר אל צדה של סוניה בזמן מלחמתם הפנימית של Liber8, מצבו המנטלי מפוקפק והוא אמור להיעזר במחלקה הפסיכיאטרית.
ג'סמין גרזה (לוביה פיטרסון) - חיילת וחברת Liber8. גרזה היא חזקה פיזית, זריזה וקטלנית. היא מתחברת עם צדו של טרוויס במהלך המלחמה הפנימית בין חברי Liber8.
בטי רוברטסון (ג'ניפר ספנס) - בלשית במשטרת ונקובר ועוזרת של בלש פונגרה. היא בדרך כלל עוזרת לקירה ופונגרה דרך המחשב. בפרקים בודדים בטי נראית מזוהה עם Liber8, ומספקת להם מידע.
דילון (בריאן מרקינסון) - מפקח ומפקד במשטרת ונקובר; הוא מכבד את התובנות של קירה למרות העבר המסתורי שלה.
דמויות ושחקנים > דמויות אורח

אלק סדלר המבוגר (ויליאם ב. דייוויס) - אלק סדלר המבוגר משנת 2077. בעתיד, אלק ייסד את חברת SadTech, הוא בעצם ראש אחת החברות העוצמתיות והגדולות ביותר בעולם, בזמן היותו מנכ"ל ובעל החברה. הטכנולוגיה שלו והשפעתו שולטות באיחוד הצפון אמריקאי, הוא גם אחד ממייסדי הקונגרס התאגידי הגלובלי. במהלך העונות התגלה שהוא בעצם האחראי לכך שקירה וחברי Liber8 נשלחו לשנת 2012; בעונה השנייה הוצע שהוא כנראה מתחרט על כך שיצר את העולם התאגידי.
ג'וליאן רנדול (ריצ'רד הרמון) - אחיו החורג של אלק בשנת 2012. מאוחר יותר בחייו, הוא מתגלה כ"תסאוס", מייסד Liber8 והמורה של אדוארד קגמה.
מר אשר / מארק סדלר (יו דילון) - פרילנסר לשעבר, אביו של אלק, דמות מעורפלת עם קשרים חזקים אשר נראה כאילו יודע על מוצאם האמיתי של קירה וחברי Liber8. הוא מגן על קירה ומבקש ליצור ברית עימה, אולם מטרותיו האמיתיות עדיין לא ברורות. הוא גילה על כך שהוא אביו של אלק בפרק האחרון בעונה השנייה.
ג'ייסון סדלר (איאן טרייסי) - לכאורה, עובד באותו בית כלא שמשם ברחו חברי Liber8, נזרק חזרה בזמן לשנת 1992. שפיותו היא די פגועה; הוא רמז שהוא הבין שיש עוד נוסעים בזמן, שמסוגלים לנסוע אחורה וקדימה בזמן אשר ידועים כפרילנסרים (Freelancers), אך בהתחשב במצבו המנטלי ספק שמידע זה מדויק. בפרק השלישי בעונה השנייה רומז שהוא מארק סדלר ובפרק האחרון בעונה השנייה נחשף כי הוא בנו של אלק סדלר בשנת 2077 ושהיה לו תפקיד משמעותי בשליחתם של חברי Liber8 חזרה בזמן.
הסוכן גרדינר (ניקולס לי) - הסוכן גרדינר משירות הביון הביטחוני הקנדי. הוא מאמין שקירה מעבירה מידע אל Liber8 בגלל עברה המשונה של קירה, אף על פי שלקירה ולפונגרה יש השערות שגרדינר הוא החפרפרת בעצמו. מאוחר יותר קירה מבקשת ממנו לעזור בחקירת הפרילנסרים, גרדינר נהרג על ידי הפרילנסרים תוך כדי מאמציו.
אמילי / מיה הארטוול (מגדה אפנוויץ') - בת זוגו של אלק בהווה. בפרק שבע של העונה השנייה נחשף כי היא עובדת עבור אשר. בפרק לפני אחרון בעונה השנייה היא נהרגה על ידי הפרילנסרים במרדף אחר מכשיר המסע בזמן.
קורטיס צ'ן (טרי צ'ן) - חבר Liber8, אחרי שנהרג על ידי קירה במהלך פגישתם בשנת 2012, קורטיס קם לתחייה על ידי הפרילנסרים בשנת 2013 וכנראה אחד מסוכניהם.
סטפן ג'אוורסקי (מייק דופוד) - חבר Liber8, הוא היה הראשון מבין חברי Liber8 שנהרגו בשנת 2012 במהלך העימות עם קירה קמרון והפרטנר שלה קרלוס פונגרה.
גרג קמרון (ג'ון רירדון) - בעלה של קירה. הוא מנהל הפרויקטים של SadTech, ואלק סדלר הוא הבוס שלו.
ג'ים מרטין (טאמו פניקיט) - פוליטיקאי וחבר של קרלוס. הוא עובד בחשאי עבור Liber8 תוך כדי נסיונותיו להיות ראש העיר של ונקובר.